Οδηγός χρήσης του Cyber-shot
Εκτύπωση
Αρχική σελίδα > Λήψη > Ρύθμιση λειτουργίας ΕΓΓ > Λήψη με χειροκίνητη έκθεση

## Λήψη με χειροκίνητη έκθεση

Μπορείτε να κάνετε λήψη στην αγαπημένη σας έκθεση αν ρυθμίσετε χειροκίνητα την ταχύτητα κλείστρου και την τιμή διαφράγματος.

1. Ρυθμίστε το καντράν λειτουργιών στο (Λήψη με χειροκίνητη έκθεση).

1. Πατήστε στο κουμπί ελέγχου.

1. Επιλέξτε την ταχύτητα κλείστρου και το διάφραγμα (τιμή F) με το κουμπί ελέγχου.

Κουμπί ελέγχου | Χαρακτηριστικό
| Επιστροφή
| Ταχύτητα κλείστρου
| Διάφραγμα (τιμή F)

- Επιλέξτε μια ταχύτητα κλείστρου από 1/1600 δευτερόλεπτα έως 30 δευτερόλεπτα.

- Όταν το ζουμ ρυθμιστεί πλήρως σε W, μπορείτε να επιλέξετε διάφραγμα ίσο με F3,5 ή F8 (όταν χρησιμοποιείται με το εσωτερικό φίλτρο ουδέτερης πυκνότητας (ND - Neutral Density)).
  Όταν το ζουμ ρυθμιστεί πλήρως σε T, μπορείτε να επιλέξετε διάφραγμα ίσο με F5,5 ή F13 (όταν χρησιμοποιείται με το εσωτερικό φίλτρο ουδέτερης πυκνότητας (ND - Neutral Density)).

1. Πατήστε το κουμπί κλείστρου για να κάνετε λήψη της εικόνας.

Ρύθμιση της ταχύτητας κλείστρου και του διαφράγματος (τιμή F)
Η διαφορά μεταξύ των ρυθμίσεων (A) και της σωστής έκθεσης όπως κρίνεται από την κάμερα εμφανίζεται ως τιμή EV (B) στην οθόνη.

- Η τιμή 0EV κρίθηκε ως η πιο κατάλληλη από την κάμερα.

- Όταν η ταχύτητα κλείστρου είναι ίση με ένα δευτερόλεπτο ή πιο αργή, η ταχύτητα κλείστρου υποδεικνύεται από το σύμβολο [”], για παράδειγμα, [1”].

- Όταν ρυθμίσετε την ταχύτητα κλείστρου σε μικρότερη τιμή, συνιστάται η χρήση τριπόδου για την αποφυγή των επιπτώσεων των κραδασμών.

- Όταν η ταχύτητα κλείστρου γίνει πιο αργή από μια ορισμένη ταχύτητα, η λειτουργία αργής ταχύτητας κλείστρου NR ενεργοποιείται αυτόματα για τη μείωση του θορύβου εικόνας και στην οθόνη εμφανίζεται η ένδειξη .

- Αν επιλέξετε αργές ταχύτητες κλείστρου, χρειάζεται χρόνος για την επεξεργασία των δεδομένων.

Παρατηρήσεις

- Αν δεν επιτευχθεί σωστή έκθεση από τις ρυθμίσεις σας, οι ενδείξεις τιμής ρύθμισης στην οθόνη θα αναβοσβήνουν όταν πατήσετε το κουμπί κλείστρου μέχρι τη μέση της διαδρομής. Μπορείτε να κάνετε λήψη σε αυτή την κατάσταση, αλλά συνιστάται να ρυθμίσετε εκ νέου την έκθεση.

- Το φλας είναι ρυθμισμένο σε [Ναι] ή [Όχι].

- Δεν μπορείτε να επιλέξετε ταχύτητα κλείστρου και διάφραγμα (τιμή F) όταν ο αυτόματος χρονοδιακόπτης είναι ρυθμισμένος σε [Αυτοπορτραίτο ενός ατόμου] ή [Αυτοπορτραίτο δύο ατόμων].

- Μπορεί να μην είστε σε θέση να ρυθμίσετε κάποιες λειτουργίες ή στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, δείτε "Λειτουργίες που δεν διατίθενται σε μερικές λειτουργίες ΕΓΓ" [Πληροφ.] και "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

Πίσω στην κορυφή