Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Μπαταρία και τροφοδοσία

## Μπαταρία και τροφοδοσία

Δεν μπορείτε να τοποθετήσετε την μπαταρία στην κάμερα.

- Βεβαιωθείτε ότι η κατεύθυνση της μπαταρίας είναι σωστή και εισάγετέ την μέχρι να ασφαλίσει ο μοχλός εξαγωγής μπαταρίας.

Δεν μπορείτε να ενεργοποιήσετε την κάμερα.

- Αφού τοποθετήσετε την μπαταρία στην κάμερα, μπορεί να μεσολαβήσει ένα μικρό διάστημα μέχρι την ενεργοποίησή της.

- Βεβαιωθείτε ότι η μπαταρία έχει εισαχθεί σωστά.

- Η μπαταρία έχει αποφορτιστεί. Εισάγετε μια φορτισμένη μπαταρία.

- Οι ακροδέκτες της μπαταρίας είναι βρόμικοι. Σκουπίστε απαλά τυχόν ακαθαρσίες με ένα μαλακό πανί ή μια μπατονέτα.

- Ελέγξτε ότι η μπαταρία είναι τύπου NP-BG1 ή NP-FG1.

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της κάμερας και της μπαταρίας, η κάμερα μπορεί να απενεργοποιηθεί αυτόματα για να προστατευτεί. Σε αυτή την περίπτωση, στην οθόνη LCD εμφανίζεται ένα μήνυμα πριν απενεργοποιηθεί η κάμερα.

- Όταν το [Εξοικον. ενέργειας] είναι ρυθμισμένο σε [Τυπική] ή σε [Αντοχή], η κάμερα απενεργοποιείται αυτόματα για να μην εξαντληθούν οι μπαταρίες αν δεν χρησιμοποιήσετε την κάμερα για κάποια χρονική περίοδο ενώ είναι ενεργοποιημένη η τροφοδοσία. Ενεργοποιήστε την κάμερα ξανά.

Η ένδειξη υπόλοιπης διάρκειας φόρτισης δεν είναι σωστή.

- Αυτό συμβαίνει όταν χρησιμοποιείτε την κάμερα σε υπερβολικά θερμό ή ψυχρό μέρος.

- Προέκυψε διαφορά μεταξύ της ένδειξης υπόλοιπης διάρκειας φόρτισης και της πραγματικής υπόλοιπης διάρκειας φόρτισης της μπαταρίας. Αποφορτίστε πλήρως την μπαταρία μία φορά και κατόπιν φορτίστε την μπαταρία για να διορθώσετε την ένδειξη. Η ένδειξη υπολοίπου φόρτισης μπορεί να μην είναι σωστή υπό ορισμένες συνθήκες.

- Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, μάλλον έφτασε ο καιρός να αντικαταστήσετε την μπαταρία με μια καινούργια.

Δεν μπορείτε να φορτίσετε την μπαταρία ενώ βρίσκεται μέσα στην κάμερα.

- Δεν μπορείτε να φορτίσετε την μπαταρία χρησιμοποιώντας τον προσαρμογέα AC (πωλείται χωριστά). Χρησιμοποιήστε το φορτιστή μπαταρίας για να φορτίσετε την μπαταρία.

Κατά τη φόρτιση της μπαταρίας, αναβοσβήνει η λυχνία CHARGE.

- Ελέγξτε ότι η μπαταρία είναι τύπου NP-BG1 ή NP-FG1.

- Η λυχνία CHARGE αναβοσβήνει ακανόνιστα όταν χρησιμοποιείτε μπαταρία που δεν έχει χρησιμοποιηθεί για μεγάλο χρονικό διάστημα.

- Η λυχνία CHARGE (στο φορτιστή μπαταρίας που παρέχεται) έχει δύο τρόπους με τους οποίους αναβοσβήνει, γρήγορο αναβόσβημα (διαστήματα περίπου 0,15 δευτερολέπτων) και αργό αναβόσβημα (διαστήματα περίπου 1,5 δευτερολέπτων). Αν η λυχνία αναβοσβήνει γρήγορα, αφαιρέστε την μπαταρία που φορτίζεται και κατόπιν τοποθετήστε ξανά την ίδια μπαταρία στο φορτιστή μπαταρίας (μέχρι να ασφαλίσει). Αν η λυχνία αναβοσβήνει ξανά γρήγορα, αυτό μπορεί να υποδεικνύει σφάλμα της μπαταρίας.
  Αν η λυχνία αναβοσβήνει αργά, ο φορτιστής είναι σε λειτουργία αναμονής και η φόρτιση έχει σταματήσει προσωρινά. Όταν η θερμοκρασία είναι εκτός του κατάλληλου εύρους για φόρτιση, η φόρτιση διακόπτεται προσωρινά και ενεργοποιείται η λειτουργία αναμονής. Η φόρτιση συνεχίζεται και η λυχνία CHARGE ανάβει όταν η θερμοκρασία επιστρέψει στο κατάλληλο εύρος για φόρτιση.
  Φορτίστε την μπαταρία όταν η θερμοκρασία της κυμαίνεται εντός του σωστού εύρους από 10°C έως 30°C.

- Για λεπτομέρειες, βλ. [Πληροφ.].

Πίσω στην κορυφή