Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Υπολογιστές

## Υπολογιστές

Το μέσο "Memory Stick PRO Duo" δεν αναγνωρίζεται από έναν υπολογιστή με υποδοχή μέσου "Memory Stick".

- Ελέγξτε αν ο υπολογιστής και η συσκευή ανάγνωσης/εγγραφής μέσου "Memory Stick" υποστηρίζουν μέσο "Memory Stick PRO Duo". Οι χρήστες υπολογιστών και μέσων ανάγνωσης/εγγραφής μέσου "Memory Stick" που δεν έχουν κατασκευαστεί από τη Sony πρέπει να επικοινωνήσουν με τους κατασκευαστές τους.

- Αν το μέσο "Memory Stick PRO Duo" δεν υποστηρίζεται, συνδέστε την κάμερα με τον υπολογιστή. Ο υπολογιστής αναγνωρίζει το μέσο "Memory Stick PRO Duo". [Πληροφ.]

Ο υπολογιστής σας δεν αναγνωρίζει την κάμερα.

- Όταν το επίπεδο της μπαταρίας είναι χαμηλό, εισάγετε τη φορτισμένη μπαταρία ή χρησιμοποιήστε το προσαρμογέα εναλλασσόμενου ρεύματος (πωλείται χωριστά).

- Ρυθμίστε το [Σύνδεση USB] σε [Mass Storage]. [Πληροφ.]

- Χρησιμοποιήστε το καλώδιο για ακροδέκτη πολλαπλών χρήσεων (παρέχεται).

- Αποσυνδέστε το καλώδιο για ακροδέκτη πολλαπλών χρήσεων από τον υπολογιστή και την κάμερα και συνδέστε το ξανά καλά.

- Αποσυνδέστε όλες τις συσκευές εκτός της κάμερας, του πληκτρολογίου και του ποντικιού από τις συνδέσεις USB του υπολογιστή σας.

- Συνδέστε την κάμερα απευθείας στον υπολογιστή σας χωρίς να περάσετε από κόμβο USB ή άλλη συσκευή.

Δεν είναι δυνατή η εισαγωγή εικόνων.

- Συνδέστε σωστά την κάμερα με τον υπολογιστή σας με μια σύνδεση USB. [Πληροφ.]

- Όταν κάνετε λήψη εικόνων με κάρτα μνήμης που έχει διαμορφωθεί από υπολογιστή, ίσως να μην είστε σε θέση να εισάγετε τις εικόνες σε υπολογιστή. Φωτογραφήστε με τη χρήση κάρτας μνήμης που έχει διαμορφωθεί από την κάμερα. [Πληροφ.]

Αφού πραγματοποιήσετε τη σύνδεση USB, το "PMB" δεν ξεκινά αυτόματα.

- Πραγματοποιήστε τη σύνδεση USB αφού έχετε ενεργοποιήσει τον υπολογιστή σας.

Αφού πραγματοποιήσετε σύνδεση USB, το "PMB Portable" δεν ξεκινά.

- Ρυθμίστε το [Ρυθμίσεις LUN] σε [Πολλαπλά]. [Πληροφ.]

- Ρυθμίστε το [Σύνδεση USB] σε [Mass Storage]. [Πληροφ.]

- Συνδέστε τον υπολογιστή στο δίκτυο.

Η εικόνα δεν μπορεί να αναπαραχθεί στον υπολογιστή σας.

- Αν χρησιμοποιείτε το "PMB", ανατρέξτε στο "PMB Help". [Πληροφ.]

- Συμβουλευτείτε τον κατασκευαστή του υπολογιστή ή του λογισμικού.

Η εικόνα και ο ήχος διακόπτονται από θόρυβο όταν προβάλλετε ταινίες σε υπολογιστή.

- Αναπαράγετε την ταινία απευθείας από την εσωτερική μνήμη ή την κάρτα μνήμης. Εισάγετε την ταινία στον υπολογιστή σας χρησιμοποιώντας το "PMB" και αναπαράγετέ την. [Πληροφ.]

Μόλις εξαχθούν οι εικόνες στον υπολογιστή, δεν μπορούν να προβληθούν στην κάμερα.

- Εξάγετέ τις σε φάκελο που αναγνωρίζει η κάμερα, όπως "101MSDCF" και μετά αναπαράγετέ τις σε Προβολή φακέλου. [Πληροφ.]

- Καταχωρίστε την εικόνα στο αρχείο βάσης δεδομένων εικόνων και αναπαράγετε σε [Προβ. ημ/νίας]. [Πληροφ.]

- Η προβολή συμβάντων δεν είναι διαθέσιμη σε αυτή την κάμερα.

Πίσω στην κορυφή