Οδηγός χρήσης του Cyber-shot
Εκτύπωση
Αρχική σελίδα > Προβολή εικόνων σε τηλεόραση > Προβολή μιας εικόνας σε τηλεόραση HD (υψηλής ευκρίνειας) > Προβολή μιας εικόνας σε τηλεόραση HD μέσω του καλωδίου προσαρμογέα εξόδου HD (πωλείται χωριστά)

## Προβολή μιας εικόνας σε τηλεόραση HD μέσω του καλωδίου προσαρμογέα εξόδου HD (πωλείται χωριστά)

Συνδέστε την κάμερα σε τηλεόραση υψηλής ευκρίνειας με καλώδιο προσαρμογέα εξόδου HD (πωλείται χωριστά). Χρησιμοποιήστε καλώδιο προσαρμογέα εξόδου HD συμβατό με Type3a (πωλείται χωριστά).

1. Απενεργοποιήστε την κάμερα και την τηλεόραση.

1. Συνδέστε μετατροπέα (D) σε ένα καλώδιο προσαρμογέα εξόδου HD (C) (πωλείται χωριστά) και συνδέστε την κάμερα σε τηλεόραση HD (υψηλής ευκρίνειας) με το κατάλληλο καλώδιο.

A: COMPONENT VIDEO IN
B: AUDIO
C: Καλώδιο προσαρμογέα εξόδου HD (πωλείται χωριστά)
D: Μετατροπέας (Ο μετατροπέας παρέχεται με ένα καλώδιο προσαρμογέα εξόδου HD συμβατό με Type3a (πωλείται χωριστά)).
E: Υποδοχή πολλαπλών χρήσεων

1. Ενεργοποιήστε την τηλεόραση και ρυθμίστε την είσοδο.

1. Πιέστε το κουμπί (Αναπαραγωγή) για να ενεργοποιήσετε την κάμερα.

Οι εικόνες που έχουν εγγραφεί με την κάμερα εμφανίζονται στην τηλεόραση. Επιλέξτε την επιθυμητή εικόνα με το κουμπί ελέγχου.
“PhotoTV HD”
Η κάμερα αυτή είναι συμβατή με το πρότυπο "PhotoTV HD".
Όταν συνδέετε μια τηλεόραση της Sony που είναι συμβατή με "PhotoTV HD" μέσω καλωδίου προσαρμογέα εξόδου HD (πωλείται χωριστά) σε σήμα βίντεο εξόδου σε HD(1080i), μπορείτε να απολαύσετε άνετα έναν ολόκληρο κόσμο φωτογραφιών με τη συναρπαστική ποιότητα Full HD.

- Το "PhotoTV HD" επιτρέπει τη λεπτομερή έκφραση λεπτών υφών και χρωμάτων που μοιάζουν με φωτογραφίες.

- Πρέπει να αλλάξετε τη ρύθμιση της τηλεόρασης. Για λεπτομέρειες, βλ. οδηγίες λειτουργίας της τηλεόρασης.

Παρατηρήσεις

- Δεν είναι δυνατή η αναπαραγωγή εικόνων σε εύκολη λειτουργία κατά την έξοδο σε τηλεόραση.

- Δεν είναι δυνατή η αναπαραγωγή σε μορφή HD εικόνων που έχουν εγγραφεί σε μέγεθος εικόνας [VGA].

- Όταν κάνετε λήψη ταινιών ενώ η κάμερα και η τηλεόραση είναι συνδεδεμένες με καλώδιο προσαρμογέα εξόδου HD (πωλείται χωριστά), η εικόνα που λαμβάνεται δεν εμφανίζεται στην τηλεόραση.

- Πριν χρησιμοποιήσετε αυτή τη λειτουργία, κάντε την επιλογή MENU (Ρυθμίσεις) (Κύριες ρυθμίσεις) για να επιλέξετε [HD(1080i)] για [COMPONENT].

- Όταν χρησιμοποιείτε την κάμερα στο εξωτερικό, μπορεί να είναι απαραίτητο να αλλάξετε την έξοδο σήματος βίντεο για να ταιριάζει με το σύστημα της τηλεόρασής σας. [Πληροφ.]

Σχετικό θέμα
COMPONENT
Πίσω στην κορυφή