Οδηγός χρήσης του Cyber-shot
Εκτύπωση
Αρχική σελίδα > Χρήση στοιχείων MENU (Λήψη) > Στοιχεία MENU (Λήψη) > Ανίχνευση προσώπου

## Ανίχνευση προσώπου

Επιλογή του προσώπου προτεραιότητας (Παρακολούθηση εστίασης)
Όταν χρησιμοποιείται η λειτουργία ανίχνευσης προσώπου, η κάμερα ανιχνεύει τα πρόσωπα των θεμάτων σας και προσαρμόζει αυτόματα τις ρυθμίσεις εστίασης, φλας, έκθεσης, ισορροπίας λευκού και μείωσης του φαινόμενου των κόκκινων ματιών.
Όταν η κάμερα ανιχνεύσει περισσότερα από ένα θέματα, θα κρίνει ποιο είναι το κύριο θέμα και θα ορίσει την εστίαση ανά προτεραιότητα. Το καρέ ανίχνευσης προσώπου για το κύριο θέμα θα γίνει πορτοκαλί. Το χρώμα του καρέ γύρω από το θέμα στο οποίο γίνεται εστίαση γίνεται πράσινο αν πατήσετε το κουμπί κλείστρου μέχρι τη μέση της διαδρομής.

1. MENU (Ανίχνευση προσώπου) επιθυμητή λειτουργία

| (Όχι) | Δεν είναι δυνατή η χρήση της λειτουργίας ανίχνευσης προσώπου.
| (Αυτόματα) | Επιλέγει το πρόσωπο στο οποίο θα εστιάσει αυτόματα η κάμερα.
| (Προτεραιότητα παιδιών) | Ανιχνεύει και πραγματοποιεί λήψη με προτεραιότητα το πρόσωπο ενός παιδιού.
| (Προτεραιότητα ενηλίκων) | Ανιχνεύει και πραγματοποιεί λήψη με προτεραιότητα το πρόσωπο ενός ενήλικα.

Παρατηρήσεις

- Το [Όχι] δεν διατίθεται όταν το [Χρονοδιακόπτης] είναι ρυθμισμένο σε [Αυτοπορτραίτο ενός ατόμου] ή [Αυτοπορτραίτο δύο ατόμων].

- Μπορείτε να επιλέξετε [Ανίχνευση προσώπου] μόνο όταν η λειτουργία εστίασης είναι ρυθμισμένη σε [Πολλαπλή AF] και η [Λειτουργία φωτομέτρου] είναι ρυθμισμένη σε [Πολλαπλή].

- Η λειτουργία ανίχνευσης προσώπου δεν λειτουργεί όταν χρησιμοποιείται το ψηφιακό ζουμ.

- Μπορούν να ανιχνευτούν έως 8 πρόσωπα.

- Οι ενήλικες και τα παιδιά ενδέχεται να μην αναγνωρίζονται σωστά ανάλογα με τις συνθήκες.

- Κατά τη λήψη με κλείστρο χαμόγελου, η λειτουργία [Ανίχνευση προσώπου] ρυθμίζεται αυτόματα στο [Αυτόματα] ακόμα κι αν είναι ρυθμισμένη σε [Όχι].

- Μπορεί να μην είστε σε θέση να ρυθμίσετε κάποια στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, βλ. "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

### Επιλογή του προσώπου προτεραιότητας (Παρακολούθηση εστίασης)

Κανονικά, η κάμερα επιλέγει αυτόματα το πρόσωπο στο οποίο θα γίνει εστίαση ανάλογα με τη ρύθμιση [Ανίχνευση προσώπου], αλλά μπορείτε επίσης να επιλέξετε κάποιο πρόσωπο που θα έχει προτεραιότητα.

1. Πατήστε στο κουμπί ελέγχου κατά τη διάρκεια ανίχνευσης προσώπου.

Εμφανίζεται το καρέ στόχου.

1. Τοποθετήστε το καρέ στόχου πάνω από το πρόσωπο που ανιχνεύτηκε και πιέστε .

Το καρέ αλλάζει σε πορτοκαλί .

1. Για να ακυρώσετε το πρόσωπο με προτεραιότητα, πιέστε ξανά .

- Ίσως δεν είναι δυνατό να ανιχνεύσετε το επιλεγμένο πρόσωπο σωστά, ανάλογα με την περιβάλλουσα φωτεινότητα, το κούρεμα του θέματος, κτλ. Σε αυτήν την περίπτωση, επιλέξτε το πρόσωπο ξανά στις συνθήκες στις οποίες θα γίνει λήψη της εικόνας.

- Όταν η λειτουργία κλείστρου χαμόγελου χρησιμοποιηθεί με επιλεγμένο το καρέ ανίχνευσης προσώπου, η ανίχνευση χαμόγελου διεξάγεται μόνο στο επιλεγμένο πρόσωπο.

- Σε εύκολη λειτουργία ή όταν το [Χρονοδιακόπτης] είναι ρυθμισμένο σε [Αυτοπορτραίτο ενός ατόμου] ή [Αυτοπορτραίτο δύο ατόμων], δεν μπορείτε να επιλέξετε πρόσωπο με προτεραιότητα.

Σχετικό θέμα
Μείωση κλειστών ματιών
Πίσω στην κορυφή